за района на използване, свързани с приложимите национални правила. Обхватът на проверките, извършвани от разрешаващия орган, се ограничава до съгласуваността на оценяванията и пълнотата на оценяванията по параграфи 1 и 2.
 7.В случай на несъгласие между разрешаващия орган и съответните национални органи по безопасността за района на използване се прилага арбитражната процедура по член 21, параграф 7 от Директива (ЕС) 2016/797.
 Член 44
 Арбитраж по член 21, параграф 7 от Директива (ЕС) 2016/797 и член 12, параграф 4, буква б) от Регламент (ЕС) 2016/796
 В случаите, при които като разрешаващ орган действа Агенцията, тя може да суспендира провеждането на процеса на разрешаване, като се консултира, когато е приложимо със съответните национални органи по безопасността за района на използване по време на провеждането на сътрудничеството, необходимо за достигане до взаимно приемлива оценка, докато Апелативният съвет (Board of Appeal) вземе решение, в рамките на сроковете, посочени в член 21, параграф 7 от Директива (ЕС) 2016/797. Агенцията трябва да посочи пред заявителя мотиви за суспендирането.
 Член 45
 Заключение на оценяването на заявлението
 1.Разрешаващият орган трябва да осигури правилно провеждане на процеса на оценяване като проверява по независим начин, че са изпълнени следните елементи:
 а)различните етапи от процеса на оценяване са приложени правилно;
 б)съществуват достатъчно данни, показващи че са оценени релевантните аспекти на заявлението;
 в)получени са писмени отговори от заявителя на проблемите от тип 3 и тип 4 и на исканията за допълнителна информация;
 г)всички проблеми от тип 3 и тип 4 са решени, или ако не са решени има ясно документирани причини за това;
 д)направените оценявания и взетите решения са документирани, справедливи и съответстващи;
 е)направените заключения се базират на оценъчните досиета и отразяват оценяването като цяло.
 2.Ако заключението е, че процесът на оценяване на заявлението е приложен правилно, достатъчно е да се потвърди, че параграф 1 е приложен правилно, заедно с евентуален коментар.
 3.Ако заключението е, че процесът на оценяване на заявлението не е приложен правилно, трябва ясно и конкретно да бъдат посочени мотивите за това заключение.
 4.Като последна стъпка от дейностите по оценяването разрешаващият орган трябва да попълни оценъчно досие, обхващащо посоченото в параграфи 2 и 3, въз основа на оценъчните досиета, издадени в съответствие с член 39, параграф 5 и член 40, параграф 6.
 5.В оценъчното досие по параграф 4 разрешаващият орган трябва да посочи документирани мотиви за своето заключение.
 Член 46
 Решение за разрешаване или за отказ на поисканото в заявлението разрешение
 1.В рамките на една седмица след завършването на оценяването, но без това да засяга посоченото в член 34, разрешаващият орган трябва да вземе решение да издаде разрешение за типа возило и/или разрешение за пускане на возилото на пазара или съответно да откаже искането от заявлението. Това решение трябва да бъде взето въз основа на документираните мотиви по член 45, параграф 5.
 2.Разрешаващият орган издава разрешение за тип возило и/или разрешение за пускане на возило на пазара в случай, че оценяването на аспектите, посочени в приложение II и в съответните случаи — в приложение III, поражда разумна увереност, че заявителят и съдействащите на заявителя участници са изпълнили своите отговорности